VIIENDA KOOSSEISU

MÄÄRUS

Haapsalu,			28. september 2007 nr 39

Pikapäevarühma toitlustamise maksumus
Haapsalu linna üldhariduskoolides

Kohaliku omavalitsuse korralduse seaduse § 6 lg 3 p 2 ja Haapsalu põhimääruse § 4 lg 3 alusel

§ 1. Kehtestada Haapsalu linna üldhariduskoolides pikapäevarühma toidukorra maksumuseks 16 krooni päevas õpilase kohta.

§ 2. Kehtestada õpilase omaosaluse suuruseks 50% pikapäevarühma toidukorra maksumusest.

Arder Väli
Volikogu esimees

SELETUSKIRI
Eelnõule „Pikapäevarühma toitlustamise maksumus Haapsalu linna üldhariduskoolides“

Käesoleval ajal kehtiva korra kohaselt on põhikooli õpilastele toitlustamine koolipäeva keskel tasuta.
Riigieelarvest eraldatakse koolilõuna katteks 2007. aastal 10,42 krooni õpilase kohta ning vahe koolilõuna tegeliku maksumuse ja riigieelarve eraldise vahel katab kohalik omavalitsus, praegusel juhul on see 5,58 krooni õpilase kohta.

Pikapäevarühmade toitlustamist riigieelarvest ei toimu. Siiani on kogu pikapäevarühma toit makstud linnaeelarvest ja toidukorra maksumuseks on olnud 10 krooni õpilase kohta, mis ei ole toitlustamiseks piisav. Teeme ettepaneku tõsta ka pikapäevarühma õpilase toidukorra hind samale tasemele koolilõunaga, et hommikul kell 8-st õhtul kella 16-17-ni koolis viibiv algklassilaps saaks täisväärtuslikku toitu. Samas ei pea me päris õigeks, et kogu pikapäevarühma toitlustamise maksab kinni KOV, sest siin on siiski tegemist teatud tüüpi lisateenusega lapsevanemale, kes ei pea muretsema selle pärast, kas tema lapsel on vajalikud kodutööd tehtud ja kõht täis.

6. septembril toimus tavapärane koolidirektorite nõupidamine, kus seda teemat käsitlesime. Ühine arvamus oli, et pikapäevarühma õpilase toidukulud võiksid jaguneda KOV ja lapsevanema vahel pooleks. Praegusel juhul oleks lapsevanema kanda keskmiselt 8 x 20 = 160 krooni kuus õpilase kohta. Juhul kui mõnel lapsevanemal käib nimetatud summa üle jõu, on tal võimalik pöörduda sotsiaal- ja tervishoiuosakonda toetuse saamiseks vastavalt sotsiaaltoetuste määramise ja maksmise korrale.

Linnavalitsus teeb ettepaneku eelnõu otsusena vastu võtta.

Talis Vare
Aselinnapea